Nuwe SAUK-raad uiteindelik aangestelArgieffoto Pres. Cyril Ramaphosa het uiteindelik die nuwe SAUK-direksie aangestel nadat hy onder hewige kritiek van opposisiepartye deurgeloop het vir die doelbewuste vertraging daarvan. “Die parlement het op 6 Desember verlede jaar deur konsensus tot die lys van kandidate ingestem, maar Ramaphosa het die proses vir ŉ verdere 133 dae vertraag,” sê Dianne Kohler Barnard, die DA se woordvoerder oor kommunikasie. Volgens Barnard is dit weens hierdie ongegronde vertraging dat die president hom tans in ŉ konstitusionele hofaansoek deur die burgerlike samelewing bevind. “Hy het versuim om sy grondwetlike pligte uit te voer.” Barnard sê die hele land weet dat die president en voormalige minister se probleem met die voormalige SAUK-nuushoof, Phathiswa Magopeni, die rede vir die vertraging van hierdie aanstellings was. “Die DA verwelkom veral Magopeni se aanstelling,” sê Barnard. “Ons vertrou dat sy goeie werk sal doen, selfs ná sy so swak deur die ANC behandel is.” “Die direksie het ŉ hoë berg om te klim met skuld wat eksponensieel toeneem, en kontrakte van die hoof- uitvoerende beampte, bedryfshoof en finansiële hoof wat oor ŉ maand verval,” sê Barnard. “Ons hoop hulle kry dit reg om hierdie sukkelende korporasie in die openbare uitsaaier te verander wat dit veronderstel is om te wees,” sê Barnard. Só lyk die nuwe SAUK-direksie: Khathutshelo Ramukumba is as voorsitter van die direksie aangestel.